Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 618/12/2201	Dunajská Streda, 31.10.2013
EEČ : 2-16-247-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 60,00 € 
b.	Peňažná suma určená na všeobecne prospešné účely: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Dunajská Streda pod spisovou značkou XXXXX
dňa 26. júna 2012 v čase okolo 12.30 hod. v Dunajskej Strede, okres XXXXX XXXXX pred základnou školou odcudzil 1 ks mobilný telefón značky LG - T565 Viper, IMEI: 351615050160944 a to tým spôsobom, že ho vytrhol z ruky tam prítomnému XXXXX a s uvedeným telefónom odbehol, čím pre poškodeného XXXXX spôsobil škodu vo výške 70,- Eur podľa odborného ohodnotenia, 	

Odôvodnenie: 
Uznesením povereného príslušníka PZ pod ČVS: XXXXX zo dňa 27.2.2013 bolo podľa § 206 ods. 1 Trestného poriadku vznesené obvinenie mladistvému obvinenému XXXXX XXXXX pre prečin krádeže podľa § 212 ods. 2 písm. c) Trestného zákona v podstate na tom skutkovom základe, ako je uvedené vo výrokovej časti tohto uznesenia. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	 nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

3

Po preskúmaní spisového materiálu vzťahujúceho sa na predmetnú vec som zistila, že mladistvý obvinený svojím konaním popísaným vo výrokovej časti tohto uznesenia naplnil znaky skutkovej podstaty prečinu krádeže podľa § 212 ods. 2 písm. c) Trestného zákona, za ktorý zákon ustanovuje trest odňatia slobody v trvaní až 2 roky. Teda horná hranica neprevyšuje hranicu uvedenú v ustanovení § 220 ods. 1 Trestného poriadku.

Mladistvý obvinený XXXXX Farkaš pri svojom výsluchu vyhlásil, že spáchal vyššie označený prečin pre ktorý mu bolo uznesením povereného príslušníka PZ podľa § 206 ods. 1 Trestného poriadku vznesené obvinenie. Toto svoje vyhlásenie potvrdili i písomným vyhlásením zo dňa 24.9.2013. Neexistujú odôvodnené pochybnosti, že jeho vyhlásenie bolo vykonané slobodne, vážne a určito.

Poškodený pri svojom výsluchu i na Okresnom súde v Dunajskej Strede pred probačnou a mediačnou úradníčkou vyslovene uviedol, že súhlasí so zmierom. Dňa 3.10.2013 uviedol, že považuje svoje nároky na náhradu škody v predmetnej trestnej veci za plne uspokojené. Na Okresnom súde v Dunajskej Strede uzatvoril mladistvý obvinený osobne dňa 3.10.2013 s poškodeným zmier.

	Dňa 18.10.2013 zložil na depozitný účet Krajskej prokuratúry Trnava peňažnú sumu vo výške 60,- Eur na všeobecne prospešné účely. Túto sumu možno považovať za primeranú povahe a závažnosti spáchaného trestného činu. Z uvedenej sumu patrí 50% štátu na peňažnú pomoc obetiam trestnej činnosti a 50% peňažnej sumy patrí pre ZO Slovenského zväzu invalidov, Dunajská Streda.

	Mladistvý obvinený nebol v minulosti súdne trestaný, ani priestupkovo postihnutý.

	Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení je dostačujúce.

	Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú je možné podať do troch dní od jeho doručenia cestou tunajšej prokuratúry na Krajskú prokuratúru v Trnave. Sťažnosť má odkladný účinok.

JUDr. Zuzana Kapraľová
prokurátorka